|  |  |  |  |
| --- | --- | --- | --- |
| Lietuvos Respublikos finansų ministerijai*Siunčiama el. p.* *finmin@finmin.lt*Lietuvos Respublikos susisiekimo ministerijai*Siunčiama el. p. sumin@sumin.lt*Lietuvos Respublikos muitinei*Siunčiama el. p. muitine@lrmuitine.lt* | 2020-02-05 | Nr. | (9.14.)D2-401 |
|  |  |  |
|  |  |  |

Lietuvos turto vertintojų asociacijai

*Siunčiama el. p.* *info@ltva.lt*

Lietuvos vertintojų rūmams

*Siunčiama el. p. vertintoju.rumai@gmail.com*

Lietuvos turtą ir verslą vertinančių įmonių

asociacijai

*Siunčiama el. p.* *ltvvia@gmail.com*

Lietuvos draudikų asociacijai

*Siunčiama el. p. info@draudikai.lt*

**DĖL PROJEKTO DERINIMO**

Audito, apskaitos, turto vertinimo ir nemokumo valdymo tarnyba prie Lietuvos Respublikos finansų ministerijos (toliau – **AVNT**) parengė  ir teikia išvadoms gauti  AVNT direktoriaus įsakymo „Dėl Kelių transporto priemonių vertinimo metodinių rekomendacijų patvirtinimo“ projektą (toliau – Projektas).

Projektas parengtas atsižvelgiant į tai, kad yra numatoma panaikinti dabar galiojančią Lietuvos Respublikos finansų ministro ir susisiekimo ministro įsakymu 2000 m. balandžio 17 d. Nr. 120/2000 m. balandžio 14 d. Nr. 101 patvirtintą Kelių transporto priemonių vertės nustatymo tvarką ir Kelių transporto priemonių vertinimo instrukciją (toliau – **Instrukcija**), o vietoje jos iki 2020 m. kovo 1 d. AVNT turi patvirtinti ir paskelbti Kelių transporto priemonių vertinimo metodines rekomendacijas (toliau – **Metodinės rekomendacijos)**. Projektas buvo rengiamas konsultuojantis su transporto priemonių vertinimo specialistais, kuriuos sudarė AVNT sudarytos darbo grupės kilnojamojo turto vertinimo pogrupio nariai ir kviestiniai ekspertai.

Pažymėtina, kad Metodinės rekomendacijos nustato Lietuvos Respublikos turto ir verslo vertinimo pagrindų įstatymo ir Turto ir verslo vertinimo metodikos nuostatų taikymo ypatumus atliekant transporto priemonių vertinimą. Metodinių rekomendacijų projektas yra parengtas modifikuojant šiuo metu galiojančios Instrukcijos nuostatas bei papildant naujomis transporto priemonių ir jų vertinimo pokyčius apimančiomis nuostatomis.

Projektas paskelbtas Lietuvos Respublikos Seimo kanceliarijos teisės aktų informacinėje sistemoje ir AVNT interneto svetainės [www.avnt.lt](http://www.avnt.lt) skiltyje *Teisinė informacija » Teisės aktų projektai » pastaboms visuomenei ir suinteresuotoms institucijoms*. Visi suinteresuoti asmenys gali pateikti pastabas ir pasiūlymus per 10 darbo dienų nuo Projekto paskelbimo. Atskirų konsultacijų su visuomene nenumatoma.

Atsižvelgdama į numatomus teisinio reglamentavimo pasikeitimus AVNT siunčia visoms suinteresuotoms institucijoms derinimui Metodinių rekomendacijų projektą ir prašo pateikti pastabas ir pasiūlymus dėl šio projekto iki 2020 m. vasario 19 d.

Už Projekto rengimą atsakinga Vertinimo kokybės patikrinimų skyriaus (vedėjas – Žygimantas Bendikas, tel. (8 5) 249 9324, el. p. zygimantas.bendikas@avnt.lt) vyriausioji specialistė Vida Jakiūnaitė, tel. (8 5) 263 9291, el. p. vida.jakiunaite@avnt.lt.

PRIDEDAMA: Audito, apskaitos, turto vertinimo ir nemokumo valdymo tarnyba prie Lietuvos Respublikos finansų ministerijos direktoriaus įsakymo „Dėl Kelių transporto priemonių vertinimo metodinių rekomendacijų patvirtinimo“ projektas, 25 lapai.

Direktoriaus pavaduotojas,

laikinai atliekantis direktoriaus funkcijas Jovaldas Černiauskas

V. Jakiūnaitė, tel. (8 5) 263 9291, el. p. Vida.Jakiunaite@avnt.lt *Originalas paštu nebus siunčiamas*